**J E G Y Z Ő K Ö N Y V**

**Készült:** Ivád Községi Önkormányzat Képviselő Testület 2015.október 28. (szerda) de.10.00-órakor megtartott nyílt ülésén.

**Jelen vannak:** Valyon László FIDESZ-KDNP polgármester

Abelovszki Csaba képviselő

Gulyás Benedek képviselő

Tar Zoltán képviselő

**Meghívottak:** Dr. Varga Attila jegyző

Dr. Kerekes Tibor aljegyző

Ivády Józsefné HVB elnöke

Pétervári István

Szalai Katalin jkv.

**Valyon László FIDESZ-KDNP polgármester**

Köszönti az ülés résztvevőit, megállapítja az ülés határozatképességét, mert minden képviselő megjelent.

Javasolta a meghívón szereplő napirendi pontok megtárgyalását sorrendben.

**NAPIRENDI PONTOK**

1. Az új önkormányzati képviselő eskü tétele, alpolgármester választása, eskütétele, bizottsági tagok megválasztása

2. Az Önkormányzat költségvetési és szociális rendeletei módosításának megtárgyalása.

3. Kérdések, interpellációk

A képviselők ezt a javaslatot egyhangúan elfogadták.

**Napirendi pontok tárgyalása**

**1./ Napirendi pont:**

**Valyon László** **FIDESZ-KDNP polgármester**

Nagy László alpolgármester egészségügyi okok miatt október 1-jén lemondott képviselői tisztségéről.

Én több alkalommal beszéltem vele. Tiszteletben tartom a döntését. Így új képviselő lesz, aki a 2014. október 12.-ei helyi választásokon a legtöbb szavazatot Pétervári István kapta, így Ő a következő a sorban, illetve választani kell új alpolgármestert is.

Megkérem Ivády Józsefnét a Helyi Választási Bizottság elnökét, hogy az eskü szövegét olvassa fel és a jelenlétünkben tegye le az új képviselő az esküt.

**Ivády Józsefné HVB elnök**

A beállt változásokra tekintettel megkérdezem Pétervári Istvánt, hogy vállalja-e a képviselői megbízást? Ha igen felkérem Pétervári Istvánt, hogy a képviselő-testület előtt tegye le az esküt.

**Pétervári István**

Igen vállalom a képviselői megbízást.

**Ivády Józsefné HVB elnöke**

Felolvasta az eskü szövegét

Pétervári István elmondta az eskü szövegét, letette a képviselői esküt, az eskü okmány aláírásra került.

Ivády Józsefné HVB elnöke az új képviselő megbízó levelét átadta.Ezek után a jelenlévők gratuláltak Pétervári Istvánnak és sok sikert kívántak a képviselői munkájához.

**Valyon László** **FIDESZ-KDNP polgármester**

Köszöntötte Pétervári Istvánt a képviselő testületben.

Mivel a Nagy László képviselő egyben alpolgármester is volt, ezért szükség van alpolgármester választásra. Az Önkormányzati törvény értelmében az alpolgármester személyére én teszek javaslatot.

Az én jelöltem a feladatra Abelovszki Csaba képviselő.

A szavazáshoz szükség van egy szavazatszámláló bizottság felállítására. Felkérem a képviselő-testületet, hogy aki egyetért azzal, hogy Ivády Józsefné és Dr. Varga Attila legyen a szavazatszámláló bizottság két tagja az kézfelemeléssel szavazza meg.

A jelenlévő képviselők kézfelnyújtással egyhangúlag megszavazták a szavazatszámláló bizottság két tagjának Ivády Józsefnét és Dr. Varga Attilát.

**Ivád Község Önkormányzat Képviselőtestületének 40/2015. (X.28.) határozata**

Ivád Község Önkormányzatának Képviselő-testülete a Szavazatszámláló Bizottság tagjává Dr. Varga Attila jegyzőt és Ivády Józsefnét megválasztotta.

Határidő: azonnal

Felelős: Dr. Varga Attila jegyző

A szavazó lapok kiosztásra kerültek

**Valyon László** **FIDESZ-KDNP polgármester**

A szavazás idejére szünetet rendelek el.

A szavazás megkezdődött, mindenki bedobta a szavazó urnába a szavazó lapokat.

A szavazatszámláló bizottság ismerteti a szavazás végeredményét.

**Dr. Varga Attila jegyző**

5 érvényes szavazat érkezett.

Az érvényes szavazatokból mind az öt igen szavazat van, így a szavazás eredményeként az alpolgármester Abelovszki Csaba.

**Valyon László** **FIDESZ-KDNP polgármester**

Felolvassa az eskü szövegét.

Abelovszki Csaba elmondta az esküt, az eskü tétel megtörtént.

Az eskü okmány átadásra került, és a megbízó levelet is átvette Abelovszki Csaba.

**Ivád Község Önkormányzat Lépviselőtestületének 41/2015. (X. 28.) határozata**

Ivád Község Önkormányzatának Képviselő-testülete a polgármester javaslata alapján, tagjai közül titkos szavazással Abelovszki Csabát társadalmi megbízatású alpolgármesternek megválasztotta.

Határidő: azonnal

Felelős: Dr. Varga Attila jegyző

**Valyon László** **FIDESZ-KDNP polgármester**

Az alpolgármester tisztelet díjáról is szavazni kell. Eddig bruttó 30.000.- Ft volt az alpolgármester tiszteletdíja, ezt az összeget javaslom az új alpolgármesternek is.

Kérem, hogy kézfelnyújtással szavazzunk.

**Ivád Község Önkormányzat Képviselőtestületének 42/2015. (X. 28.) határozata**

Ivád Község Önkormányzatának Képviselő-testülete Abelovszki Csaba társadalmi megbízatású alpolgármester havi tiszteletdíját 2015. október 28. napjától bruttó 30.000,- Ft, azaz bruttó Harmincezer forintban állapítja meg.

Határidő: azonnal

Felelős: Dr. Varga Attila jegyző

**Valyon László** **FIDESZ-KDNP polgármester**

Az alpolgármester költségtérítését is meg kell szavazni, ami a törvény szerint az illetménye 15 %-ának megfelelő összeg, azaz 4.500.-Ft

Kérem a képviselőket, hogy szavazzuk meg az alpolgármester költségtérítését.

A jelenlévő képviselők kézfelnyújtással egyhangúlag megszavazták az alpolgármester költségtérítését, ami az illetményének a 15%-a

**Ivád Község Önkormányzat Képviselőtestületének 43/2015. (X. 28.) határozata**

Ivád Község Önkormányzatának Képviselőtestülete Abelovszki Csaba társadalmai megbízatású alpolgármester részére illetménye 15 százalékának megfelelő összegű, azaz bruttó 4.500,- Ft, azaz Négyezerötszáz forint költségtérítést állapít meg havonta.

Határidő: azonnal

Felelős: Dr. Varga Attila jegyző

**Dr. Varga Attila jegyző**

Mivel az alpolgármester nem lehet bizottsági tag, ezért változik az ügyrendi bizottság összetétele is. A törvény szerint az ügyrendi bizottság összetétele az alábbiak szerint módosul.

Elnöke: Tar Zoltán

Képviselő tagja: Gulyás Benedek

Nem képviselő tagja: Ivády Krisztina

Ezt szintén határozatban kell elfogadni a képviselő testületnek.

**Valyon László** **FIDESZ-KDNP polgármester**

Kérem, hogy kézfelnyújtással szavazzuk meg az ügyrendi bizottság új összetételét.

A jelenlévő képviselők kézfelnyújtással egyhangúlag megszavazták az ügyrendi bizottság új összetételét.

**Ivád Község Önkormányzat Képviselőtestületének 44/2015. (X. 28.) határozata**

Ivád Község Önkormányzatának Képviselő-testülete a Magyarország helyi önkormányzatairól szóló 2011. évi LXIV. törvény (a továbbiakban: Mötv.) 57. § (1) bekezdése alapján az alábbiak szerint határozta meg bizottsági összetételét:

**Ügyrendi Bizottság**

|  |  |
| --- | --- |
| Elnöke: | Tar Zoltán |
| Képviselő tagja: | Gulyás Benedek |
| Nem képviselő tagja: | Ivády Krisztina |

Határidő: azonnal

Felelős: Dr. Varga Attila jegyző

**Valyon László** **FIDESZ-KDNP polgármester**

Megkérte, hogy térjenek át a második napirendi pont megtárgyalására az Önkormányzat költségvetési és szociális rendeletének módosításának megtárgyalására.

**2./ Napirendi pont:**

Az önkormányzat költségvetési és szociális rendeletei módosításának megtárgyalása

**Braun József pénzügyi osztályvezető**

A rendelet módosítására azért volt szükség, mert a szociális célú kiadások terhére nem csak a szociális segélyek kerülhetnek elszámolásra. Ha van olyan kiadás például a közfoglalkoztatásban, amit az állam felé nem tudunk elszámolni azt a szociális keret terhére elszámolható. Gondolok itt az üzemorvosi díjakra, vagy a kötelező munkavédelmi oktatásokra.

Ezeket és az ilyen jellegű kiadásokat lehet ennek a terhére elszámolni.

És így nem jár az önkormányzat úgy, mint az idén, hogy vissza kellett fizetni a szociális támogatás egy részét az államnak.

**Valyon László** **FIDESZ-KDNP polgármester**

Már 2014 évben is odafigyeltünk, hogy a szociális célú kiadásokra fordítható keretet kihasználjuk, ezért tudtunk tavaly a nagycsaládosoknak is karácsonyi ajándékot adni.

**Valyon László** **FIDESZ-KDNP polgármester**

Kérem a jelenlévő képviselőket, hogy szavazzák meg az önkormányzati rendeletet.

A jelenlévő képviselők kézfelnyújtással egyhangúlag megszavazták az egyes önkormányzati rendeletek a közfoglalkoztatással kapcsolatos állam által nem fedezett költségeinek elszámolásával összefüggő módosításáról szóló rendeletet.

**Ivád Község Önkormányzat Képviselőtestületének**

**18/2015. (X.29.) önkormányzati rendelete**

**egyes önkormányzati rendeletek a közfoglalkoztatással kapcsolatos állam által nem fedezett költségeinek elszámolásával összefüggő módosításáról**

**1. Az önkormányzat 2015. évi költségvetéséről szóló 2/2015. (II. 25.) önkormányzati rendeletének módosítása**

**1. §**

Az önkormányzat 2015. évi költségvetéséről szóló 2/2015. (II. 25.) önkormányzati rendelet 8. §-a az alábbi (5) bekezdéssel egészül ki:

„(5) A közfoglalkoztatással kapcsolatos kiadások elszámolásánál, az állam által nem fedezett költségek finanszírozását a Képviselőtestület a szociális juttatások keretének a terhére számolja el.”

**2. A pénzbeli és természetbeni támogatások rendszeréről, valamint a személyes gondoskodást nyújtó szociális és gyermekjóléti ellátási formák szabályairól szóló 5/2015. (II.25.) önkormányzati rendelet módosítása**

**2. §**

A pénzbeli és természetbeni támogatások rendszeréről, valamint a személyes gondoskodást nyújtó szociális és gyermekjóléti ellátási formák szabályairól szóló 5/2015. (II.25.) önkormányzati rendelet 36. §-a az alábbi (5) bekezdéssel egészül ki:

„(5) A közfoglalkoztatással kapcsolatos kiadások elszámolásánál, az állam által nem fedezett költségek finanszírozását a Képviselőtestület a szociális juttatások keretének a terhére számolja el.”

**3. Záró rendelkezések**

**3. §**

Ez a rendelet a kihirdetését követő napon lép hatályba, és a folyamatban lévő elszámolásoknál kell alkalmazni.

Ivád, 2015. október 28.

**Valyon László Dr. Varga Attila**

**FIDESZ-KDNP jegyző**

**polgármester**

**Valyon László** **FIDESZ-KDNP polgármester**

Kérem a képviselő társaimat, hogy térjünk át a harmadik napirendi pont megtárgyalására, az egyebekre.

**Gulyás Benedek képviselő**

Mi a helyzet a ki nem fizetett bérekkel a fa üzemben dolgozó embereknél? Tőlem kérdezték és nem tudok válaszolni.

**Valyon László** **FIDESZ-KDNP polgármester**

Egy az előző időszakban megkötött szerződés kötötte az önkormányzatot, hogy 6 fő közfoglalkoztatottat a közfoglalkoztatási szerződés lejárta után is tovább foglalkoztatja támogatás igénybe vétele nélkül, tehát saját költségen.

Az Önkormányzatnak ez járulékkal együtt több mint négymillió forintjába került. A bérük pár száz forint eltéréssel annyi volt, mint a közfoglalkoztatottak bére 8 órában, ők pedig 6 órás munkaviszonyban voltak. A Kormányhivatal bekérte a jelenléti íveket és a munkaszerződéseket, ezeket az iratokat ellenőrzik jelenleg. A munkaszerződések alaki és formai követelményeknek megfelelnek, eddig ezt a jelzést kaptuk vissza.

Kérem a képviselőket, hogy a lakossággal határozottan kommunikáljanak, minél többet legyenek a falu lakossága körében és tájékoztassák őket az elért eredményeinkről is, falubusz vásárlás, a szociális tüzelőanyag szétosztása, rendeleteink.

**Gulyás Benedek**

Ebből nem fogunk jól kijönni, ezek a papírok elkerültek a Kormányhivatalba.

**Valyon László** **FIDESZ-KDNP polgármester**

Tájékoztatom a képviselőket, hogy az Ivádért alapítványt kértük, hogy a 2014 évben kapott Önkormányzati támogatás felhasználásról számoljon be.

Ez nem történt meg. Fel fogjuk szólítani az Ivádért Alapítvány elnökét, hogy tegyen eleget a beszámolási kötelezettségének.

Szeretném bejelenteni, hogy Adventi ünnepséget rendezünk. Felépítjük a jászolt, az iskolások műsort adnak elő, a plébános is jelen lesz. Szeretnénk ennek hagyományt teremteni a jövőben.

**Valyon László** **FIDESZ-KDNP polgármester**

Megkérdezte van-e valakinek még hozzászólása vagy kérdése.

Mivel nem volt, az ülést bezárta.

**K.m.f.**

**Valyon László Dr. Varga Attila**

**FIDESZ-KDNP jegyző**

**polgármester**